# Emilio de la Cámara Perona

Emilio de la Cámara Perona (Jaén, 12 de juliol de 1944) és un atleta andalus d’adopció mallorquina. Com esportista ha assolit rellevància dedicat a l'atletisme per a veterans.

## Biografia

D'origen social molt modest, va començar jugant a futbol al seu Jaén natal. Posteriorment es va traslladar a Madrid i definitivament a Mallorca el 1966, on va exercir diversos treballs relacionats amb el turisme. A finals dels anys 60 abandona la pràctica del futbol i comença a arbitrar a categories territorials, arribant a Tercera Divisió com a col·legiat i a Primera Divisió com àrbitre assistent.
Els seus inicis en la competició atlètica es varen donar al Campionat d'Espanya de Coslada (Madrid) de 1986 i la seva primera experiència internacional va ser al Campionat d'Europa de Budapest (Hongria) de 1990, ja en categories destinades a veterans. A partir de llavors, durant més de trenta anys de competició de la Cámara ha aconseguit multitud de campionats i podis en competicions nacionals, europees i mundials en les diverses categories de veterans, així com una vintena de rècords. Des de l'inici de la seva carrera esportiva ha format part del Club Atletisme Fidípides (Palma), entitat que actualment presideix.

## Honors i guardons

* Cross Emilio de la Cámara, prova anual d’atletisme a l’aire lliure organitzada pel CA Fidípides des de 1989.
* Millor atleta veterà espanyol, guardó concedit per la Reial Federació Espanyola d'Atletisme (2004, 2005 i 2010).
* Millor atleta veterà europeu del 2010, guardó concedit per l'Associació Europea d'Atletisme el 22 de gener de 2011.
* Medalla d'Honor i Gratitud de l'Illa de Mallorca, distinció concedida pel Consell de Mallorca el 24 d'abril de 2018.
* Cornelius Atticus (2022), màxima condecoració esportiva del Govern de les Illes Balears. Amb anterioritat havia estat candidat els anys 2017 i 2019.

## Referències

* ↑ «Emilio De la Cámara, historia de un campeón» (en castellà). Última Hora, 20-04-2018.
* ↑ «Emilio de la Cámara: "El deporte es un trampolín a todo"» (en castellà). Reial Federació Espanyola d’Atletisme (RFEA), 22-09-2020. Arxivat de l'original el 2022-05-08. [Consulta: 8 maig 2022].
* ↑ De la Cámara Fuster, 2018, p. 11-18.
* ↑ De la Cámara Fuster, 2018, p. 25.
* ↑ De la Cámara Fuster, 2018, p. 26.
* ↑ «Guillermo Simonet y Gemma Llabrés se imponen en el cross Emilio de la Cámara». Diario de Mallorca, 10-01-2022.
* ↑ «Historial de mejores atletas máster». Reial Federació Espanyola d'Atletisme (RFEA). Arxivat de l'original el 2022-05-08. [Consulta: 8 maig 2022].
* ↑ «Chus Sangüos y Emilio de la Cámara mejores atletas de 2010». Reial Federació Espanyola d'Atletisme (RFEA). Arxivat de l'original el 2022-05-08. [Consulta: 8 maig 2022].
* ↑ «The winners are Nicole Alexis Barilly and Emilio de la Cámara» (en anglès). European Masters Athletics.
* ↑ «Ultima Hora recibe la Medalla d’or del Consell de Mallorca por su 125 aniversario» (en castellà). Última Hora, 24-04-2018.
* ↑ «Los premios Cornelius Atticus 2022 ya tienen ganadores» (en castellà). Última Hora, 17-02-2023.
* ↑ «El Govern anuncia a las nueve personas que optan al Premi Cornelius Atticus» (en castellà). Diario de Mallorca, 14-01-2018.
* ↑ «Mateu Cañellas Roca e Isabel Aguilar, distinciones Cornelius Atticus 2019» (en castellà). Última Hora, 26-02-2020.

## Bibliografia

* De la Cámara Perona, Emilio. ¿Cómo ser campeón del mundo a los 70 años?. Palma: Balèria, 2018. ISBN 978-84-947610-6-5.

## Enllaços externs

* Fitxa d’Emilio de la Cámara a la Reial Federació Espanyola d'Atletisme (RFEA) Arxivat 2022-05-08 a Wayback Machine.